b'\n_START_ARTICLE_\nUfa (by)\n_START_SECTION_\nGeografi\n_START_PARAGRAPH_\nUfa er et av industrisentrene i det vestlige Ural. Byen ligger ved saml\xc3\xb8pet av elvene Belaja og Ufa, omtrent 1200 km \xc3\xb8st for Moskva. Blant de viktigste industriene i Ufa-omr\xc3\xa5det er produksjon av elektrisk utstyr og bergverksutstyr, syntetisk gummi, n\xc3\xa6ringsmiddelindustri, oljeraffinerier og petrokjemisk industri.\n_START_SECTION_\nHistorie\n_START_PARAGRAPH_\nByen ble bygd som en festning etter ordre fra Ivan IV i 1574. Den var til \xc3\xa5 begynne med oppkalt etter h\xc3\xb8yden den l\xc3\xa5 p\xc3\xa5; Tura-Tau. Lokale innbyggere begynte imidlertid \xc3\xa5 kalle byen Ufa, som betyr \xc2\xabliten\xc2\xbb p\xc3\xa5 tyrkiske spr\xc3\xa5k, og navnet ble hengende ved byen. I 1802 ble Ufa hovedbyen i Basjkiria._NEWLINE_I 1918 var Ufa sete for den provisoriske all-russiske regjeringen.\n_START_SECTION_\nUtdanning\n_START_PARAGRAPH_\nUtdanningsinstitusjonene i Ufa omfatter blant annet Basjkir Statlige Universitet, Basjkir Statlige L\xc3\xa6rerh\xc3\xb8yskole, Ufa Statlige Flyh\xc3\xb8yskole, Ufas oljeuniversitet, Ufa arkitekturuniversitet og Ufas landbruksuniversitet.\n_START_SECTION_\nTransport\n_START_PARAGRAPH_\nUfa lufthavn har ruter til flere st\xc3\xb8rre byer i Russland, og ogs\xc3\xa5 til Armenia, Aserbajdsjan, Tyskland, Tyrkia og Usbekistan. Nord\xc3\xb8st for byen ligger den mindre Ufa Maksimovka lufthavn'